《玉岑旧隐，为林叔平赋》
元代·张昱

斋馆枵然题玉岑，老生时作越人吟。曰妻曰子留他土，维梓维桑念故林。

岂谓青云天上远，漫怜白发镜中深。古来儒士多遗憾，为此文章竟陆沉。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。